A vechetación mediterrania se caracteriza por a suya adaptación a los veranos calorosos y secos d'o clima mediterranio. En a mayor parte d'a superficie de clima mediterranio a vechetación potencial ye a selva mediterrania, dominada por anchiospermas con fuella esclerofila como a carrasca. Sindembargo tamién bi ha matigals mediterranios y estepas mediterranias, que s'han estendillau muito a costa d'as selvas por l'acción humana. Os cultivos mediterranios tamién han ocupau muito espacio d'a superficie d'antigas selvas mediterranias.